CELEX: 32006D0665
Language: lt
Date: 1159833600000
Title: 2006/665/EB: 2006 m. spalio 3 d. Komisijos sprendimas, suteikiantis Ispanijai laikiną leidimą prekiauti iš Naujosios Zelandijos importuotomis Pinus radiata rūšies sėklomis ir iš jų išaugintais sodmenimis, kurie neatitinka Tarybos direktyvos 1999/105/EB tapatybės nustatymo ir ženklinimo reikalavimų (pranešta dokumentu Nr. C(2006) 4320)

4.10.2006   
            
            
               LT
            
            
               Europos Sąjungos oficialusis leidinys
            
            
               L 273/5
            
         
      KOMISIJOS SPRENDIMAS
   
   2006 m. spalio 3 d.
   suteikiantis Ispanijai laikiną leidimą prekiauti iš Naujosios Zelandijos importuotomis Pinus radiata rūšies sėklomis ir iš jų išaugintais sodmenimis, kurie neatitinka Tarybos direktyvos 1999/105/EB tapatybės nustatymo ir ženklinimo reikalavimų
   (pranešta dokumentu Nr. C(2006) 4320)
   (Autentiškas tik tekstas ispanų kalba)
   (2006/665/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga (1), ypač į jos 18 straipsnio 1 dalį,
   atsižvelgdama į Ispanijos prašymą,
   kadangi:
   
               (1)
            
            
               Direktyvoje 1999/105/EB nurodytus reikalavimus dėl dauginamosios medžiagos atitinkančių Pinus radiata rūšies sėklų ir iš jų išaugintų sodmenų kiekis Ispanijoje šiuo metu nėra pakankamas, kad būtų patenkinti galutinių naudotojų poreikiai. Kitos valstybės narės negali tiekti reikalingos dauginamosios medžiagos.
            
         
               (2)
            
            
               Naujoji Zelandija gali pateikti pakankamą atitinkamos rūšies, skirtos sodmenims auginti, dauginamosios medžiagos kiekį. Tačiau šios sėklos neatitinka Direktyvos 1999/105/EB reikalavimų dėl tapatybės nustatymo ir ženklinimo.
            
         
               (3)
            
            
               Siekiant pašalinti šį trūkumą, Ispanijai turėtų būti suteiktas leidimas ribotą laikotarpį prekiauti Pinus radiata rūšies sėklomis ir iš jų išaugintais sodmenimis, atitinkančiais ne tokius griežtus tapatybės nustatymo ir ženklinimo reikalavimus.
            
         
               (4)
            
            
               Sėklomis ir sodmenimis turėtų būti prekiaujama pridėjus dokumentą, kuriame nurodomi tam tikri duomenys apie jų tapatybę.
            
         
               (5)
            
            
               Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Ispanijai suteiktas leidimas iki 2006 m. gruodžio 31 d. prekiauti, pagal priede nustatytus reikalavimus, 400 kg Pinus radiata sėklų iš Naujosios Zelandijos, kurios yra skirtos sodmenims auginti ir kurios neatitinka Direktyvos 1999/105/EB 13 ir 14 straipsniuose pateiktų tapatybės nustatymo ir ženklinimo reikalavimų.
   2.   Ispanijai suteiktas leidimas iki 2011 m. gruodžio 31 d. prekiauti, pagal priede nustatytus reikalavimus, iš sėklų išaugintais sodmenimis, kaip nurodyta 1 dalyje, kurie neatitinka Direktyvos 1999/105/EB 13 ir 14 straipsniuose pateiktų tapatybės nustatymo ir ženklinimo reikalavimų.
   2 straipsnis
   Šis sprendimas skirtas Ispanijos Karalystei.
   
      Priimta Briuselyje, 2006 m. spalio 3 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 11, 2000 1 15, p. 17.
   
      PRIEDAS
      Sėklų ir sodmenų tapatybės nustatymas ir ženklinimas
      
                  1.
               
               
                  Tapatybės nustatymui reikalinga tokia informacija:
                  
                              a)
                           
                           
                              sėklinės bazės tapatybės nustatymo kodas, jei yra;
                           
                        
                              b)
                           
                           
                              botaninis pavadinimas;
                           
                        
                              c)
                           
                           
                              kategorija;
                           
                        
                              d)
                           
                           
                              paskirtis;
                           
                        
                              e)
                           
                           
                              sėklinės bazės rūšis;
                           
                        
                              f)
                           
                           
                              ar medžiaga genetiškai modifikuota;
                           
                        
                              g)
                           
                           
                              provenencijos regiono arba tapatybės kodas;
                           
                        
                              h)
                           
                           
                              kilmė: jei reikia, nurodyti ar medžiaga yra autochtoninės ar vietinės, neautochtoninės ar nevietinės, ar nežinomos kilmės;
                           
                        
                              i)
                           
                           
                              provenencija arba geografinė padėtis, apibrėžta ilgumos ir platumos riba;
                           
                        
                              j)
                           
                           
                              aukštis virš jūros lygio arba šio aukščio ribos;
                           
                        
                              k)
                           
                           
                              subrendimo metai.
                           
                        
            
                  2.
               
               
                  Tiekėjo etiketėje arba dokumente nurodoma tokia informacija:
                  
                              a)
                           
                           
                              1 punkte nurodyta informacija, ir;
                           
                        
                              b)
                           
                           
                              tiekėjo pavadinimas;
                           
                        
                              c)
                           
                           
                              tiekiamas kiekis;
                           
                        
                              d)
                           
                           
                              nuoroda, kad sėklos ir iš jų išauginti sodmenys atitinka ne tokius griežtus nei Direktyvos 1999/105/EB 13 ir 14 straipsniuose pateiktus reikalavimus.